text.text: الرئيسيةمجتمععلاش العقل التونسي يصدق و ينقاد لكل ما يتقال ؟
text.text_idx: #000006
text.text: علاش العقل التونسي يصدق و ينقاد لكل ما يتقال ؟
text.text_idx: #000007
text.text: العقل الانقيادي يسمع الي يتقال و يصدقو تلقائيا و يعتمدو كحقيقة لمجرد انو سمعو تقال و حتى لو كان ممكن يتناقض مع افكار سابقة من دون تثبت أو تدقيق او مراجعة او نقد يعني دون تفكير .
text.text_idx: #000013
text.text: => العقل الانقيادي هو عقل مستلب و هو وعاء أفكار من غير وعي و من غير ذات و من غير هوية .العقل التونسي انقيادي من زمن طويل بسبب الجهل المتفشي في النخبة و الشعب ( و في أغلب الحالات يطلع الشعب أذكى من نخبتو) .
text.text_idx: #000014
text.text: العقل التونسي انقيادي لأنو ذاكرتو ضعيفة و ينسى فيسع و قليل التركيز. و ولد اللحظة و عاطفي علخر. لذا بسهولة يلعبو بيه و يقنعوه بلي يحبو و يصنعولو هويتو .
text.text_idx: #000015
text.text: الإنقياد: هو الرضوخ السريع و السهل و التلقائي لأي عملية توجيه أو تأثير خارجي. و هو استسلام تلقائي يصير بسهول و بكل رضا
text.text_idx: #000017
text.text: العقل التونسي:العقل التونسي كيف العجينة يتفورما بسهولة و معندوش ادنى مقاومة لغياب الوعي بالذات . و عمليا افكارو حول روحو مستوردها من الخارج و ماعندوش مناعة فكرية و موجة تهزو و موجة تجيبو.. لعبة او شخشيخة في يد الصحافة التونسية و البرانية و لذلك فانو كيف الصفحة الي ديما تنجم تكتب عليها و تفسخ كيما تحب و ماعندوش ذاكرة و عاجز على المقارنة او التقييم او النقد و التأمل.
text.text_idx: #000022
text.text: العقل التونسي ينقاد تحت تأثير العواطف و لذا بسهولة يكون لعبة عند اي كان يدغدغو كيف الطفل الصغير. => العقل التونسي طفولي : عندو نقص نضج و لذا فيسع يجد عليه كل شي و على نيتو و سريع الانفعال كيفما سريع البرود و هذا يخليه فاقد القدرة على التحكم في روحو و لذا ديما محكوم فيه .
text.text_idx: #000023
text.text: بينت نازلة العنصرية في العقل التونسي ضعف و إنقيادية و هشاشة العقل التونسي و بينت زادا قداش فما مسافة عملاقة بين العقل التونسي و تونس، و بين العقل التونسي و المنطق و بين العقل التونسي و الموضوعية و هكا نزيدو نفهمو مليح سبب فشلنا: سياسيا و اقتصاديا و اجتماعيا.
text.text_idx: #000024
text.text: علاش القومية التونسية مركزة على العقل التونسي؟
text.text_idx: #000025
text.text: * جعل العقل التونسي منتج للفكر و بالذات للفكر السياسي التونسي.
text.text_idx: #000028
text.text: لا تعليقات بعد على “علاش العقل التونسي يصدق و ينقاد لكل ما يتقال ؟”
text.text_idx: #000047